open-index/open-wikipedia-markdown huggingface dataset:
Sebastian Kehl

**Sebastian Walter Kehl** (sündinud 13. veebruaril 1980 Lahrbachis Fulda lähedal) on Saksamaa jalgpallikoondise endine kaitsja.

Saksamaa rahvuskoondises tegi Kehl debüüdi 29. mail 2001, kui Bremenis mängiti Slovakkiaga ning võideti 2:0. Ta mängis koondises kuni 2006. aastani 31 korda ja lõi kolm väravat.

## Klubid
*SV Lahrbach (1985–1994)
*SC Borussia Fulda (1994–1996)
*Hannover 96 (1996–2000; profikarjääri algus 1998)
*SC Freiburg (2000–2001)
*Borussia Dortmund (2002–2015)

## Saavutused
;Borussia Dortmund
*Bundesliga: 2001–02, 2010–11, 2011–12
*DFB-Pokal: 2011–12
*DFL-Supercup: 2013, 2014
*UEFA Meistrite Liiga: Teine koht 2012–13

## Isiklikku
Sebastian Kehl on 187 cm pikk.
Jens Jeremies

**Jens Jeremies** (sündinud 5. märtsil 1974 Görlitzis) on saksa endine jalgpallur. Ta oli Saksamaa jalgpallikoondise poolkaitsja.

Saksamaa rahvuskoondises tegi Jeremies debüüdi 15. novembril 1997, kui Düsseldorfis mängiti Lõuna-Aafrika Vabariigiga ning võideti 3:0. Aastatel 1997–2004 mängis Jeremies rahvuskoondises kokku 55 korda ja lõi 1 värava.

## Klubid

*Dynamo Dresden (1993–1995)
*TSV 1860 München (1995–1998)
*FC Bayern München (1998–2006)  

## Isiklikku

Jens Jeremies on 176 cm pikk ja kaalub 76 kg.
Frank Baumann

**Frank Baumann** (sündinud 29. oktoobril 1975) on Saksamaa endine jalgpallur, kaitsja. Klubikarjääri jooksul mängis ta 1. FC Nürnbergis (1994–1999) ja Bremeni Werderis (1999–2009).

Saksamaa rahvuskoondises tegi Baumann debüüdi 24. novembril 1999, kui mängiti Oslos Norraga ja võideti 1:0. Baumann mängis rahvuskoondises 28 korda ja lõi 2 väravat.

## Saavutused
### Bremeni Werder
*Saksamaa meister (1): 2003–04
*DFB-Pokal (2): 2003–04, 2008–09

## Isiklikku
Frank Baumann on 187 cm pikk.
Fabian Ernst

**Fabian Ernst** (sündinud 30. mail 1979 Hannoveris) on Saksamaa jalgpallur.

Hooajal 2003–2004 tuli ta Bremeni Werderi koosseisus Saksamaa meistriks ja võitis DFB-Pokali.

Saksamaa koondises tegi Ernst poolkaitsjana debüüdi 9. mail 2002 Kaiserslauternis Kuveidi vastu (7 : 0). Aastail 2002–2006 mängis ta koondises 24 korda ja lõi ühe värava.

## Saavutused
;Bremeni Werder
*Bundesliga: 2003–04
*DFB-Pokal: 2003–04
;Schalke 04
*DFB-Ligapokal: 2005
;Beşiktaş
*Süper Lig: 2008–09
*Türgi karikas: 2008–09; 2010–11
Fredi Bobič

**Fredi Bobič** (sündinud 30. oktoobril 1971 Sloveenias Mariboris) on Saksamaa jalgpallikoondise endine ründaja. Praegu töötab ta televisioonis spordikommentaatorina.

Bobičil on nii Saksamaa kui ka Sloveenia kodakondsus. Tavaliselt kirjutatakse tema nimi kujul *Bobic*. Mõnikord kasutatakse vormi *Bobić*, mis on ekslik. 

Saksamaa rahvuskoondises tegi Bobič debüüdi 12. oktoobril 1994, kui Budapestis mängiti Ungari jalgpallikoondisega viiki 0:0. Bobič mängis rahvuskoondises kokku 37 korda ja lõi 10 väravat.

## Klubid

* 1990–1992 TSF Ditzingen
* 1992–1994 Stuttgarter Kickers
* 1994–1999 VfB Stuttgart
* 1999–2002 Borussia Dortmund
* 2002 Bolton Wanderers
* 2002–2003 Hannover 96
* 2003–2005 Hertha BSC Berlin
* 2006 NK Rijeka

## Isiklikku

Fredi Bobič on 188 cm pikk. Ta on abielus Brittaga ja neil on kaks tütart Celine (17. november 1996) ja Tyra (15. november 1999).

## Välislingid

*Koduleht
*fussballdaten.de : Fredi Bobič
Bernd Schneider

**Bernd Schneider** (sündinud 17. novembril 1973 Jenas) on Saksamaa jalgpallikoondise endine poolkaitsja.

Saksamaa rahvuskoondises tegi Schneider debüüdi 28. juulil 1999, kui Guadalajaras mängiti Uus-Meremaaga ja võideti 2:0. Esimese värava lõi Schneider 2002. aasta jalgpalli MM-il Saudi Araabia vastu, kus ta 90. minutil lõi Saksamaa kasuks värava; Saksamaa võitis selle kohtumise 8:0. Koondisekarjääri lõpetas ta 2008. aastal. Kokku mängis ta koondises 81 korda ja lõi neli väravat.

## Klubid

*Carl-Zeiss Jena (1991–1998)
*Eintracht Frankfurt (1998–1999)
*Bayer Leverkusen (1999–2009)

## Isiklikku

Bernd Schneider on 176 cm pikk.

## Välislingid
*Leverkusen who's who
Kevin Kurányi

**Kevin Dennis Kurányi Rodríguez** (sündinud 2. märtsil 1982 Brasiilias Rio de Janeiros) on Saksamaa endine jalgpallur, ründaja.

Ta sündis Brasiilias, tema isa on saksa-ungari päritolu ja ema Panama päritolu. Tal oli võimalus valida, kas mängida jalgpalli Brasiilia, Panama, Ungari või Saksamaa eest. Ta valis Saksamaa.

Saksamaa jalgpallikoondises tegi Kurányi debüüdi 29. märtsil 2003, kui Nürnbergis mängiti Leeduga viiki 1:1. Kurányi mängis rahvuskoondises aastatel 2003–2008 kokku 52 korda ja lõi 19 väravat.

## Klubid
*VfB Stuttgart
*FC Schalke 04
*Moskva Dinamo
*1899 Hoffenheim

## Isiklikku
Kevin Kurányi on 188 cm pikk ja kaalub 78 kg.

## Välislingid

*Koduleht
Thomas Brdarić

**Thomas Brdarić** (sündinud 23. jaanuaril 1975 Nürtingenis) on Saksamaa jalgpallitreener ja endine mängija (ründaja).

Saksamaa jalgpallikoondises tegi Brdarić debüüdi märtsis 2002, kui Rostockis mängiti USA-ga ja võideti 4:2. Saksamaa koondises mängis ta aastatel 2002–2004 8 kohtumist ja lõi ühe värava. 

Pärast jalgpallurikarjääri lõppu on ta töötanud treenerina. Ta on olnud muuhulgas Saksamaa klubi Rot-Weiß Erfurt (2018–2019), Albaania klubi Shkodëri Vllaznia (2020−2022) ja India klubi Chennaiyin (2022−2023) peatreener. Alates 2023. aastast on ta Kuveidi klubi Al-Arabi peatreener.

## Klubid
VfB Neffen 
FV Nürtingen 
Stuttgarter Kickers 
VfL Kirchheim 
VfB Stuttgart 
Fortuna Düsseldorf 
Fortuna Köln (1996–1999)
Bayer Leverkusen
Hannover 96 
VfL Wolfsburg

## Isiklikku
Thomas Brdarić on 185 cm pikk.

## Välislingid

*Koduleht
*Leverkusen who's who
Frederik II

**Frederik II** (1. juuli 1534 Haderslevhusis – 4. aprill 1588 Antvorskovi lossis) oli Taani kuningas ja Norra kuningas aastatel 1559–1588.

Ta oli Christian III poeg.

Frederiki katsed kuningavõimu tugevdada luhtusid feodaalaristokraatia ja eriti riiginõukogu vastuseisu tõttu.

Et kindlustada Läänemerel Taani ülemvõimu, sekkus ta Liivi sõtta ja alustas Rootsi-vastast Põhjamaade seitsmeaastast sõda.

Frederik II vahendusel sõlmiti Liivimaa ja Vene tsaaririigi vahel Vene-Liivi sõjas 1559. aastal 1. maist kuni 1. oktoobrini vaherahu.

1559. aastal vallutas Frederik II Põhja-Saksamaal Dithmarscheni ja ostis Johann von Münchhausenilt Saare-Lääne piiskopkonna ning kinkis selle oma vennale hertsog Magnusele.

Fredrik II on maetud Roskilde toomkirikusse.
Venemaa jalgpallikoondis

**Venemaa jalgpallikoondis** on Venemaa jalgpalliliidu esindusmeeskond, mis esindab Venemaad rahvusvahelistel jalgpallivõistlustel.

## Ajalugu
Jalgpalli mängiti Venemaal juba tsaariajal (inglastest veskiomanikud Clement ja Harry Charnock asutasid esimese meeskonna juba 1887).

Nõukogude Liidu jalgpallikoondis liitus rahvusvaheliste sarjadega alles 1950. aastatel. Venemaa jalgpallikoondis taastati 1992. aastal.

Venemaa koondis on jõudnud MM finaalturniirile neljal korral: 1994, 2002 ja 2014 (lisaks 2018 võõrustajana) ning kuuel korral EM-i finaalturniirile (alates 1996. aastast on jäädud eemale vaid 2000. aasta Euroopa meistrivõistlustest). Alagrupist edasi jõudsid nad vaid 2008. aasta Euroopa meistrivõistlustel, kus jõuti poolfinaali.

2022. aasta 28. veebruaril teatasid FIFA ja UEFA Venemaa klubide ja rahvuskoondise osalemise peatamisest kõigil rahvusvahelistel võistlustel.

## Mängijad
Venemaa koondis 2020. aasta Euroopa meistrivõistlustel.

## Peatreenereid
* ...
*  Guus Hiddink (2006–2010)
*  Dick Advocaat (2010–2012)
*  Fabio Capello (2012–2015)
*  Leonid Slutski (2015–2016)
*  Stanislav Tšertšessov (2016–2021)
*  Valeri Karpin (2021–)

## Vaata ka

*Venemaa jalgpallikoondis 2002. aasta jalgpalli maailmameistrivõistlustel
*Venemaa jalgpallikoondis 2004. aasta Euroopa jalgpallimeistrivõistlustel
*Venemaa jalgpallikoondis 2008. aasta Euroopa jalgpallimeistrivõistlustel
*Venemaa jalgpallikoondis 2012. aasta Euroopa jalgpallimeistrivõistlustel
*Venemaa jalgpallikoondis 2014. aasta jalgpalli maailmameistrivõistlustel
*Venemaa jalgpallikoondis 2018. aasta jalgpalli maailmameistrivõistlustel

## Viited

## Välislingid

*Koduleht
Kreeka jalgpallikoondis

**Kreeka jalgpallikoondis** on Kreeka jalgpalliliidu esindusmeeskond, mis esindab Kreekat rahvusvahelistel jalgpallivõistlustel.

## Ajalugu
MM-võistluste finaalturniirile on jõutud vaid korra (1994), kuigi osaletud on kõigil turniiridel, välja arvatud aastatel 1930 ja 1950. EM-võistluste finaalturniirile 2004. aastal jõudsid kreeklased pärast 24-aastast vaheaega teist korda.

Koondise ajaloo suurima kaotuse 1:11 said kreeklased 1938. aasta MM-i valikmängus Budapestis Ungarilt. 1970. aastatel oldi MM finaalturniiridele jõudmisele kaks korda väga lähedal. 1970. aasta MM-i valikturniiril jäädi grupi võitjast Rumeeniast maha vaid ühe punktiga, 1976. aasta EM-i valikturniiril saadi Saksamaa LV järel grupis teine koht.

1980. aasta EM-i valikturniiril edestati nii Ungarit, Soomet kui ka NSV Liitu ning Itaalias mängiti kaheksa finalisti seas. Tulemuseks jäi kaks kaotust ja väravateta viik hilisema meistri Saksamaa LV-ga.

1994. aastal jõuti MM-i finaalturniirile. USA-s kreeklased edu ei saavutanud, kaotati Bulgaariale, Argentinale kui ka Nigeeriale ning väravad jäid löömata.

2004. aasta EM-i valiktsüklit alustas Kreeka kahe kaotusega, kuid seejärel tunnistasid sakslase Otto Rehhageli hoolealused ainult võite ning edestasid valikgrupi favoriiti Hispaaniat. "Me ei taha Portugali minna ainult Kreekat esindama, tahame seal ka midagi saavutada," oli Rehhagel öelnud.

Ja Rehhagel pidas sõna, sest üheksanda riigina krooniti Euroopa meistriks Kreeka meeskond. 12. EM-i finaalis võitsid kreeklased turniiril juba teist korda Portugali. Kui turniiri avakohtumises 12. juunil saadi vastasest jagu 2:1, siis finaalis oldi kodumeeskonnast üle 1:0.

Kreeklastel oli kogu mängu jooksul kasutada ainult üks nurgalöök portugallaste kümne vastu ja selle teenis teise poolaja 12. minutil kaitsja Gioúrkas Seitarídis. Angelos Basinas saatis palli paremast nurgast värava ette, Angelos Charisteas sai sellele viie meetri kaugusel väravajoonest peaga pihta ja oligi meister selgunud. Portugali meeleheitlikud üritused viik jalule seada jooksid kõik liiva. Kreeka võitis pärast õnnega pooleks alagrupist edasipääsemist kõik kolm mängu järjest tulemusega 1:0 – esmalt valitseva meistri Prantsusmaa, siis poolfinaalis enne seda kõik neli vastast võitnud Tšehhi ja finaalis ka korraldava maa meeskonna. Vaid Venemaal õnnestus alagrupis Kreeka üle mängida.

"Kreeklased kirjutasid jalgpalliajalugu. See on sensatsioon ja harjumatu tulemus pole olulised mitte ainult Kreeka, vaid kogu Euroopa jalgpalli jaoks," sõnas Rehhagel. "Meeskond mängis suurepäraselt ja kasutas ära oma võimalused. Tunnistan, et tehniliselt olid vastased meist ju paremad."

Sakslasest Otto Rehhagelist sai esimene võõramaalasest treener, kes koondise Euroopa meistriks viinud.

## Vaata ka
*Kreeka jalgpallikoondis 2004. aasta Euroopa jalgpallimeistrivõistlustel
* Kreeka jalgpallikoondis 2014. aasta jalgpalli maailmameistrivõistlustel

## Välislingid
* Koduleht
Trinidadi ja Tobago riigipeade loend

**Trinidadi ja Tobago riigipeade loend** loetleb Trinidadi ja Tobago kuninganna, kindralkubernerid ja presidendid alates iseseisvumisest 1962. aastast.

## Vaata ka
*Trinidadi ja Tobago valitsusjuhtide loend
*Trinidadi ja Tobago kuberneride loend
Vasaktsenter

**Vasaktsenter** on poliitilises spektris koht, kus asuvad Euroopas sotsiaaldemokraadid ja Ameerika Ühendriikides sotsiaalliberaalid (USA Demokraatlik Partei). Selle punkti lähedale jäävad ka "kolmanda tee ideoloogia" ja mõõdukamad rohelised.

Vasaktsentrismi põhimõtted:
* heaoluriik;
* vabaturumajandus, kuid küllaldase riigisektoriga (juhuks, kui erasektor jänni jääb);
* looduskaitse (mitte küll nii palju kui rohelised); vasaktsentristide keskkonnakaitse põhimõte on loodust minimaalselt kahjustada;
* töökaitse ja sotsiaalpoliitika, mille põhimõtteks on hoolitsus nõrgemate ja rõhutute eest;
* aktiivset kodanikuühiskonda vastandina parempoolsete passiivsele kodanikuühiskonnale;
* sotsiaalne partnerlus, ametiühingute rolli tähtsuse suurendamine ühiskonnas;
* maksupoliitikas: solidaarne, sotsiaalsest õiglusest lähtuv progressiivne tulumaks sotsiaalse heaoluriigi rahastamiseks;
* ametiühingud kui sotsiaalne partner palga- ja tööpoliitikas.

Nende põhimõtteid rakendades tahavad vasaktsentristid tagada aktiivse toimetuleku kõigile kodanikele.
Rootsi jalgpallikoondis

**Rootsi jalgpallikoondis** on Rootsi jalgpalliliidu esindusmeeskond, mis esindab Rootsit rahvusvahelistel jalgpallivõistlustel.

## Ajalugu

Rootsi oli üks seitsmest FIFA asutajast mais 1904, kuid kodumaal oli jalgpalluritel hokimängijatega üks alaliit kuni 1906. aastani. 12. juulil 1904 pidas Rootsi esimese ametliku maavõistluse, võites Norrat 11:3.

1908. aasta olümpiale sõitsid rootslased edulootustega, kuid reaalsus oli karm: Suurbritanniale kaotati 1:12 ja Hollandile 0:2. 1913. aastal kaotati Taanile võõrsil 0:8 ja kodus koguni 0:9.

Teisest maailmasõjast puutumata jäänud Rootsi sai 1948. aasta Londoni olümpiamängudel kulla, võites finaalis Jugoslaavia 3:1. Esimesel sõjajärgsel MM-il 1950 Brasiilias koosnes Rootsi koondis ainult amatööridest, kuid sellegipoolest võideldi välja pronksmedal Uruguay ja Brasiilia järel ning Hispaania ees.

Hästi on hakkama saadud ka suurvõistluste korraldamisega. Heade tulemuste tõttu andis FIFA 1958. aasta MM-i Rootsi korraldada. Kodumeeskond ei petnud publiku ootusi: inglase George Raynori juhendamisel jõuti finaali, kus tuli tunnistada Brasiilia 5:2 paremust. 3:2 võit 1959 Wembleyl Inglismaa üle tõestas, et rootslaste edu polnud juhus.

Rootsi uus tõus toimus 1990. aastate alguses. 1992. aasta EM-il mängis Rootsi end kodus nelja hulka. Kolmanda koha mängus jäädi alla Hollandile. 1994. aastal USA-s peetud MM-il tuli 36-aastase vaheaja järel taas medal: pronksimängus võideti Bulgaariat 4:0. Suurimad tähed medalimeeskonna olid Martin Dahlin, Tomas Brolin ja Kennet Andersson.

Aastatel 1990–2007 oli UEFA president rootslane Lennart Johansson.

## Mängijad
Rootsi koondis UEFA Rahvuste Liiga mängudeks Aserbaidžaani ja Eesti vastu 2024. aasta septembris:

### Varasemaid koosseise
Rootsi koondis 2020. aasta Euroopa meistrivõistlustel.

## Enim koondisemänge

## 10 edukamat väravakütti

## Kohtumised Eesti koondisega

2024. aasta augusti seisuga oli Eesti jalgpallikoondis Rootsiga kohtunud 21 korda, millest 18 korral oli võitnud Rootsi ja kolmel korral oli mängitud viiki. Väravate vahe oli Rootsi kasuks 64:18. Rootsi oli teine FIFA liikmesriik, kellega Eesti koondis ametliku kohtumise pidas.

## Vaata ka

* Jalgpall 1952. aasta suveolümpiamängudel
* Rootsi jalgpallikoondis 1950. aasta jalgpalli maailmameistrivõistlustel
* Rootsi jalgpallikoondis 2002. aasta jalgpalli maailmameistrivõistlustel
* Rootsi jalgpallikoondis 2004. aasta Euroopa jalgpallimeistrivõistlustel
* Rootsi jalgpallikoondis 2006. aasta jalgpalli maailmameistrivõistlustel

## Viited

## Välislingid

*Koduleht
*Rootsi koondise mängud alates 1908. aastast
Hollandi jalgpallikoondis

**Hollandi jalgpallikoondis** on Hollandi jalgpalliliidu esindusmeeskond, mis esindab Hollandit rahvusvahelistel jalgpallivõistlustel.

## Ajalugu

Inglismaalt sisserändajad tõid jalgpalli Hollandisse juba 1865. aastal, alates 1879. aastast tehti mitu katset asutada kohalik jalgpalliliit, kuid see sai teoks alles 30. aprillil 1905. Samal päeval pidas Holland ka oma esimese maavõistluse, võites võõrsil Belgia 4:1. Kõik väravad lõi Eddy de Neve.

1908. ja 1912. aasta olümpiamängudelt sai Holland pronksmedali.

Pärast Teist maailmasõda nõrgenes Hollandi koondis paljude tippmängijate välismaa profiklubidesse lahkumise tõttu – kohaliku jalgpalliliidu KNVB reeglite järgi profid koondises mängida ei tohtinud. Proffe tunnistati Hollandis alles 1954. aastal ja see andis tõuke ka koondise arenguks. Hollandist ja riigi ülemerekolooniatest pärit vutimehed hakkasid üha enam tippatasemel esile tõusma.

Uus mängijate põlvkond eesotsas Johan Cruyffi, Johan Neeskensi ja Ruud Kroliga tõstis Hollandi koondise kiiresti paremate sekka. 1974. aasta MM-il mängisid hollandlased juba finaalis Saksamaa LV vastu, kuid kaotasid 1:2. 1976. aasta EM-ilt Jugoslaavias saadi kolmas koht. 1978. aastal kaotati esikohakohtumises MM-il lisaajal Argentinale 1:3.

Holland tuli uute tegijatega tippu 1988. aastal, mil Ruud Gulliti, Frank Rijkaardi ja Marco van Basteni meeskond lõpetas EM-turniiri Saksamaal kuldmedaliga.

1992. aastal Euroopa meistrivõistlustel Rootsis saadi pronksmedal.

## Holland rahvusvahelistel suurturniiridel

### Jalgpalli maailmameistrivõistlused

:**Kaasa arvatud väljalangemismängude viigid, kus võitja otsustatakse penaltiseerias.*

### Euroopa meistrivõistlused

## Praegune meeskond
Hollandi koondis 2024. aasta Euroopa meistrivõistlustel.

*Seisuga 2. juuli 2024*

## Rekordid

### Rekordkoondislased

### Edukamad väravakütid

## Endiseid mängijaid

## Endised peatreenerid

## Vaata ka
*:Kategooria:Hollandi jalgpallurid
*Hollandi jalgpallikoondise peatreenerite loend
*Hollandi jalgpallikoondis 1998. aasta jalgpalli maailmameistrivõistlustel
*Hollandi jalgpallikoondis 2004. aasta Euroopa jalgpallimeistrivõistlustel
*Hollandi jalgpallikoondis 2006. aasta jalgpalli maailmameistrivõistlustel
*Hollandi jalgpallikoondis 2014. aasta jalgpalli maailmameistrivõistlustel

## Välislingid
* Koduleht
Baleaarid

**Baleaarid** (ka *Baleaari saared, Baleaari saarestik*) on saarestik ja Hispaania autonoomne piirkond Vahemere lääneosas.

Baleaaride suuremad saared on Mallorca, Menorca ja Cabrera.

Saarestiku koosseisu arvatakse mõnikord ka Pitiuusid (Eivissa ja Formentera).

1936. aastal ilmus eesti ajakirjanduses üleskutseid, et Eesti peaks hankima endale asumaa Baleaarides, et sinna rajada kopsuhaigete ravila. Plaan ei saanud teoks Hispaania valitsuse vastuseisu tõttu.

## Kliima

Baleaaride aasta keskmine temperatuur on +15,8 °C, jaanuaris +9,2 °C, augustis +24,1 °C.

Aastas sajab keskmiselt 423 mm, sealhulgas jaanuaris 37 mm ja augustis 20 mm sademeid. Aastas paistab päike keskmiselt 2700 tundi, sealhulgas jaanuaris keskmiselt 165 ja augustis keskmiselt 309 tundi.

## Ajaloolised maakonnad
Mallorca jaguneb kuueks maakonnaks (*comarca*). Cabrera, Eivissa ja Formentera saar moodustavad igaüks eraldi maakonna.

Mallorca maakonnad:
* Llevant
* Migjorn
* Palma
* Pla de Mallorca
* Raiguer
* Serra de Tramuntana

### Vallad

Baleaari saared koosnevad 67 vallast.

*Märkus: Tabelis on loetletud vallad nende artikleid arvestamata.*

## Viited

## Välislingid
Fyn

**Fyn** on Taanile kuuluv saar Läänemeres. See moodustab koos lähedal asuvate Langelandi, Ærø, Tåsinge ja teiste väiksemate saartega Fyni maakonna. Saare kaldad on madalad. Moreenküngastik ulatub kuni 131 meetri kõrguseni.

## Kirjeldus
Fyni eraldab Jüütimaast Väike-Belt ja Sjællandist Suur-Belt. Üle kummagi väina on ehitatud sillad rongide ja autode jaoks. Õigupoolest kulgeb üle Suur-Belti kaks silda: üks Sprogø saareni väina keskel ja teine sealt edasi. Sprogø ja Sjællandi vahel sõidab rong tunnelis. Jüüti poolsaarele ehitati esimene sild vahetult enne teist maailmasõda ja seda kasutavad nii autod kui ka rongid. Teine sild ehitati 1970. aastatel ja see on ainult autodele.

Saare pindala on 2976 km², see on suuruselt Taani kolmas saar Gröönimaa ja Sjællandi järel. Elanike arvult (2006. a 1. jaanuari seisuga 447 060) on Fyn Sjællandi järel Taani teine saar.

## Ajalugu
Saart on esimest korda maininud 1075. aastal Bremeni Adam (*Fune*). 1085. aastal on mainitud ka saare elanikke. Aastal 1231 nimetati saart *Fyun*, ladina keeles *Fionia* või *Feonia*, alamsaksa keeles *Vüne*. Taanlased kirjutasid saare nime keskajal kujul *Fjón*. Alles Hans Christian Andersen, kes sellelt saarelt pärit oli, hakkas kasutama nimekuju Fyn.

## Suurimad asulad
Suurim linn on Odense, mis ei asu päris mere ääres ja on merega ühendatud tänapäeval vähe kasutatava kanali abil. Ülejäänud suured linnad asuvad kõik saare kaldal: kirdes Kerteminde, idas Nyborg, lõunas Svendborg, edelas Fåborg, läänes Assens, loodes Middelfart ja põhjas Bogense.

Elanike arv suuremates linnades 2017. aasta 1. jaanuari seisuga.
* Odense: 176 683
* Svendborg: 27 281 
* Nyborg: 17 192 
* Middelfart: 15 202
* Fåborg: 7097
* Assens: 6231
* Kerteminde: 5903
* Ringe: 5851
* Bogense: 3815

## Kuulsaid elanikke
Fyni saarel on sündinud kirjanik Hans Christian Andersen, helilooja Carl Nielsen ja Ameerika iseseisvussõja (1775–1783) kangelane kolonel Christian Febiger.
Hainan

**Hainan** (海南) on saar Lõuna-Hiina meres, mis kuulub Hiina Rahvavabariigile.

Hiina mandriosast ja Vietnamist lahutab seda Tongkingi laht. Hiina Leizhou poolsaare ja Hainani vahele jääb 30 km laiune Qiongzhou väin ehk Hainani väin.

Saare pindala on 32 900 ruutkilomeetrit ja see moodustab Hainani provintsi põhiosa. Lisaks Hainani saarele kuuluvad provintsi ka üle 200 väikesaare.

Kuni 1950. aastani oli saar Hiina Vabariigi kontrolli all. Aastatel 1950–1988 kuulus see Guangdongi provintsi. 1. oktoobril 1984 moodustati Hainani administratiivne regioon ning neli aastat hiljem eraldati see eraldi provintsiks.

Saare kõrgeim punkt on 1840 meetri kõrgusele tõusev Wuzhi mägi.

Suurim asula on Haikou linn, kus elab üle 2 miljoni inimese.

Saarel asub Wenchangi kosmodroom.

## Välislingid
* "Miks ihkab Jaapan Hainani saari?" Postimees (1886-1944), nr 181, 8. juuli 1938
Hokkaidō

**Hokkaidō** (北海道) on Jaapani põhjaosas asuv saar, suuruselt teine saar riigis.

Saare pindala on 83 400 ruutkilomeetrit ja seal elas 2019. aasta seisuga 5,28 miljonit inimest.

Honshūst on Hokkaidō eraldatud Tsugaru väinaga ja Sahhalinist La Perouse'i väinaga. Tsugaru väina alt kulgeb läbi Seikani tunnel, mis on maailma pikim meretunnel.

Saare põlisasukad on ainud.

Hokkaidō kuulub koos seda ümbritsevate väiksemate saartega Hokkaidō prefektuuri ja on ühtlasi üheks Jaapani piirkonnaks.

Saare keskus ja suurim asula on Sapporo linn.
Honshū

**Honshū** (本州) on Jaapani suurim saar, mis piirneb kagus Vaikse ookeaniga ja loodes Jaapani merega. 

Saare pindala on 230 000 km² ja elanike arv on üle 100 miljoni.

Honshū saarel asub Jaapani pealinn Tōkyō.

Saarel on 34 prefektuuri: Aichi, Akita, Aomori, Chiba, Fukui, Fukushima, Gifu, Gumma, Hiroshima, Hyōgo, Ibaraki, Ishikawa, Iwate, Kanagawa, Kyōto, Mie, Miyagi, Nagano, Nara, Niigata, Okayama, Ōsaka, Saitama, Shiga, Shimane, Shizuoka, Tochigi, Tōkyō, Tottori, Toyama, Wakayama, Yamagata, Yamaguchi ja Yamanashi prefektuur. Mõni neist prefektuuridest hõlmab lisaks teisi väiksemaid saari.

## Vaata ka
*Zaō vulkaan

## Välislingid
Afganistani kõrgkoolide loend

**[[Afganistan]]i [[kõrgkool]]id** on toodud järgmises loendis:

*Albiruni Ülikool
*Balkhi Ülikool
*Herāti Ülikool
*Kabuli Ülikool
*Kabuli Polütehnikum
*Kabuli Pedagoogikum
*Kabuli Meditsiiniinstituut
*Nangarhāri Ülikool
*Takhāri Ülikool
Henrik Larsson

**Henrik Larsson** (sündinud 20. septembril 1971 Helsingborgis) on Rootsi endine jalgpallur ja praegune treener. 

Ta oli Rootsi jalgpallikoondise ründaja aastatel 1993–2009. Larsson oli viimati Helsingborgs IF peatreener.

Henrik Larsson on mänginud sellistes klubides nagu Högaborgs, Helsingborgs, Feyenoord, Celtic, Barcelona, Manchester United ja Råå IF

2006. aastal tuli ta Barcelonaga Meistrite Liiga võitjaks.

## Klubikarjäär

### Karjääri algus
Larsson alustas karjääri Rootsi jalgpalliklubis Högaborgs BK. Peale Högaborgsi mängis ta Helsingborgsis ja Hollandi klubis Feyenoord. 

1997. aastal liitus ta Celticuga, kus mängis 7 aastat. Selle aja jooksul tuli ta neli korda Šoti meistriks, tegi kaasa 315 kohtumises ja lõi 242 väravat.

### Hilisem karjäär
Henrik Larsson siirdus 2004. aastal mängima Hispaania kõrgliiga klubisse Barcelona. 

Ta tuli Barcelonaga kaks korda Hispaania meistriks ja võitis ka Meistrite Liiga. Veel mängis ta sellistes klubides nagu Manchester United ja Råå IF.

Larsson lõpetas sportlaskarjääri oktoobris 2009.

## Koondisekarjäär
Rootsi rahvuskoondises tegi Larsson debüüdi 13. oktoobril 1993, kui mängiti Helsingis Soomega ja võideti 3:2. 

Ta esindas Rootsit kolmedel maailmameistrivõistlustel ja kahtedel Euroopa meistrivõistlustel. 2004. aasta Euroopa meistrivõistlustel Portugalis lõi ta neljas mängus kolm väravat. 

Larsson mängis rahvuskoondises 106 korda ja lõi 37 väravat.

## Saavutused

### Klubid
; Feyenoord
* KNVB beker: 1993–94, 1994–95
; Celtic
* Scottish Premier League: 1997–98, 2000–01, 2001–02, 2003–04
* Scottish Cup: 2000–01, 2003–04
* Scottish League Cup: 1997–98, 2000–01
; Barcelona
* La Liga: 2004–05, 2005–06
* Hispaania superkarikas: 2005
* UEFA Meistrite Liiga: 2005–06
; Helsingborg
* Svenska Cupen: 2006
; Manchester United
* Premier League: 2006–07

### Rahvuskoondis
;Rootsi jalgpallikoondis
*Pronksmedalist 
** Jalgpalli maailmameistrivõistlused: 1994

## Isiklikku
Henrik Larsson on 178 cm pikk ja kaalub 75 kg. Ta on abielus ning tal on kaks last.

## Viited

## Välislingid
Sainte-Laguë meetod

**Sainte-Laguë meetod** on suurima keskmise põhimõttel töötav valimismeetod.

Meetod on nime saanud Prantsuse matemaatikult André Sainte-Laguëlt.

Selle valimismeetodi valem on: koefitsient = \frac{V}{(S+0,5)} \,\!

koefitsient – on koefitsient

V – erakonna hääled

S – jooksev kohtade arv parteil (algul: S=0 kõigil parteidel)

See meetod sarnaneb D'Hondti meetodiga, aga ilma viimase suurimate parteide soosimiseta. Kõigil parteidel on algul 0 kohta. Kui nimekirjal on kõrgem koefitsient, siis arvutatakse uus koefitsient välja. Protseduuri korratakse kuni kõik kohad on jaotatud.

## Alternatiivmeetodid
Sellel meetodil on ka teine võimalus kohtade arvutamiseks. Leitakse iga partei protsent, selle põhjal arvutatakse iga partei kohtade arv ja see ümardatakse üles. Seda meetodit nimetatakse tooreks Websteri meetodiks. See ei anna alati täpselt nii palju kohti, kui soovitud. Juhul, kui kohti jagati üle, siis arvutatakse iga partei koefitsient; jagades iga partei häälte arv võidetud kohtade arvuga –0,5, leitakse kõige väiksem koefitsient ja see partei kaotab ühe koha. Kui kohti tuleb puudu, siis arvutatakse koefitsiendid jagades iga partei häältehulk hetkel võidetud kohtade arvuga +0,5.

On ka kolmas võimalus: sättida kvoot (häälte arv/kohtade arv) nii, et sellega läbi jagades ja tulemust ülespoole ümardades, saadakse täismaja mandaate.

## Modifitseeritud Sainte-Laguë
Sainte-Laguëst on tehtud ka modifitseeritud variant: esimene jagaja on 0,7; teine 1,5 ja ülejäänud nagu tavaline Sainte-Laguë. Selle modifikatsiooni mõte on teha esimeste mandaatide saamine keerukamaks väikestel parteidel ja selles mõttes sarnaneb ta D'Hondti meetodiga, aga samas järgmised kohad peale esimeste mandaatide on nagu tavaline Sainte-Läguë. See on Sainte-Laguë modifikatsioonidest üks tuntumaid. Kuigi vähem tuntud modifikatsioon on 1. koha jagaja 0,75 peale sättida; 2. koha jagaja 1,5, jne nagu tavaline Sainte-Laguë. Seda meetodit kasutab Ungari. See on väikeparteide suhtes veel karmim kui 0,7-ga modifikatsioon.

## Näide
Partei A saab 500 häält, partei B saab 400 häält ja partei C saab 300 häält. Jagada 4 mandaati tavalise Sainte-Läguëga.

Partei A saab 2, partei B 1 ja partei C 1 koha.

## Kasutuspiirkonnad
Kasutatakse näiteks Bosnias ja Hertsegoviinas, Uus-Meremaal, Lätis, Hamburgis ja Bremenis parlamendikohtade jaotamisel. Modifitseeritud (0,7-ga) varianti kasutatakse näiteks Norras ja Rootsis parlamendivalimistel.

## Jagajate jada kohta
Analoogne on tavalise Sainte-Laguë puhul: 1. koht – 1, 2. koht – 5, jne, ehk nii-öelda **paaritute arvude jada**. 0,7-ga modifitseeritud puhul 1. koht 1,4; 2. koht 3, jne nagu tavaline Sainte-Läguë. 0,75 puhul 1,5 on 1. koha jagaja ja ülejäänud kõik need samad, mis on tavalisel Sainte-Lägüel.
Fredrik Ljungberg

**Karl-Fredrik "Freddie" Ljungberg** (sündinud 16. aprillil 1977 Vittsjös) on Rootsi jalgpallikoondise endine poolkaitsja. Ta on olnud ka Calvin Kleini aluspesu modell.

## Sportlaskarjäär

Jalgpallile lisaks on ta mänginud ka käsipalli, jäähokit ja golfi. 

Ljungberg siirdus Arsenali 1998. aastal. Enne seda mängis ta Halmstadi BK-s 139 mängu ja lõi 16 väravat. Tema väravalöömise oskused paranesid märgatavalt Arsenali tuleku järel.

Ljundbergil oli suur osa Arsenali topeltvõidus 2001–2002 hooajal, kui tuldi Inglismaa meistriks ja võideti FA Cup (liiga karikas). Kuna Robert Pirès oli hooaja lõpuni vigastatud, tuli Ljungberg tema asemele ning tal õnnestus väravaid lüüa mitmes hooaja lõpu mängus, kuhu kuulus ka Inglismaa meistrivõistluste finaalmäng Chelsea vastu.

Kui Emmanuel Petit ja Marc Overmars lahkusid Arsenalist, sai Ljungberg pidevalt mängida algkoosseisus. Tema karjääri segasid pidevad vigastused ja migreen. 2005. aastal arvati tal olevat vähkkasvaja, kuid arstliku kontrolli tulemused seda oletust siiski ei kinnitanud. Ta mängis meistriliigas Arsenali rivistuses 216 korda ja lõi 46 väravat ning 48 Meistrite liiga mängu ja lõi seal 13 väravat.

Karjääri viimastel aastatel mängis Ljungberg Jaapani kõrgliiga klubis Shimizu S-Pulse.

Ljungberg osales rahvuskoondise rivistuses 2002. ja 2006. aasta maailmameistrivõistlustel ning 2000., 2004. ja 2008. aasta Euroopa meistrivõistlustel.

Rootsi rahvuskoondises tegi Ljungberg debüüdi 24. jaanuaril 1998, kui mängiti USA-ga ja kaotati 0:1. Ljungberg mängis rahvuskoondises aastatel 1998–2008 75 mängus ja lõi 14 väravat.

## Saavutused

* Rootsi meister: 1998
* Inglismaa meister: 2002, 2004
* FA Cupi võit (Inglismaa liiga karikas): 2002, 2003, 2005

## Klubid
* 1994–1998 Halmstadi BK
* 1998–2007 Arsenal FC
* 2007–2008 West Ham United
* 2009–2010 Seattle Sounders FC
* 2010 Chicago Fire
* 2011 Celtic
* 2011–2012 Shimizu S-Pulse

## Isiklikku
Fredrik Ljungberg on 175 cm pikk ja kaalub 75 kg.

## Välislingid
*Fredrik Ljungberg World
*Fredrik Ljungberg Forum(arhiveeritult)
Lõuna-Korea kõrgkoolide loend

*Siin loetletakse [[Lõuna-Korea]] [[kõrgkool]]e.*

*Ajou Ülikool
*Andongi Riiklik Ülikool
*Anyangi Ülikool
*Chugye Kunstiülikool
*Chung-Angi Ülikool
*Dong-A Ülikool
*Dong-eui Ülikool
*Duksungi Naiste Ülikool
*Tõlke Kõrgkool (GSIT)
*Kosini Ülikool
*Hallymi Ülikool
*Hankuki Lennunduse Ülikool
*Hanyangi Ülikool
*Hongiki Ülikool
*Hoseo Ülikool
*Inha Ülikool
*Joongbu Ülikool
*Keimyungi Ülikool
*Kookmini Ülikool
*Kyongju Ülikool
Giórgos Karagkoúnis

**Giórgos Karagkoúnis** (kreeka *Γιώργος Καραγκούνης*; sündinud 6. märtsil 1977) on Kreeka jalgpallikoondise endine poolkaitsja.

Kreeka rahvuskoondises mängis Karagkoúnis esimest korda 20. augustil 1999. Ta kuulus koondisse aastatel 1999–2014 kokku 139 korda ja lõi 10 väravat.

## Klubid
*Milano Internazionale 
*SL Benfica
*Panathinaikos

## Isiklikku
Giórgos Karagkoúnis on 176 cm pikk ja kaalub 74 kg.
Ángelos Basinás

**Ángelos Basinás** (sündinud 3. jaanuaril 1976 Spatas) on endine jalgpallur, Kreeka jalgpallikoondise poolkaitsja.

Kreeka rahvuskoondises mängis Basinás esimest korda 18. augustil 1999. Aastatel 1999–2009 mängis Basinás koondises 100 korda ja lõi 7 väravat.
 
## Klubid
* 1995–2007 Ateena Panathinaikós
* 2006–2008 Mallorca
* 2008–2009 Ateena AEK
* 2009–2010 Portsmouth
* 2010 Arles-Avignon

## Koondisekarjäär

Esimest korda mängis Basinás Kreeka jalgpallikoondises 18. augustil 1999 Salvadori jalgpallikoondise vastu 3:1 võidetud mängus. Esimese värava Kreeka kasuks lõi ta ülejärgmisel päeval samuti Salvadori vastu 3:0 võidetud sõprusmängus.

Sellest ajast on ta kuulunud Kreeka jalgpallikoondisse. Kuni 2009. aastani pidas ta Kreeka eest 100 mängu ja lõi neis 7 väravat. 2 korda on ta skoorinud Malta jalgpallikoondise vastu: 2008. aasta EM-valikturniiril nii võõrsil kui kodus.

2004. aasta EM-il Portugalis osales Basinás avakohtumises Portugali jalgpallikoondise vastu, mille Kreeka võitis 2:1. Selles mängus realiseeris ta 51. minutil penalti, millega viis Kreeka 2:0 ette. Kohtumises Hispaania jalgpallikoondise vastu ta ei osalenud. Kolmandas alagrupimängus Venemaa jalgpallikoondise vastu võeti ta välja 41. minutil seisul 0:2. Kreeka kaotas 1:2, kuid tuli alagrupis teiseks ja pääses veerandfinaali Prantsusmaa jalgpallikoondise vastu, mille Kreeka võitis 1:0. Basinás mängis esimesed 85 minutit ja vahetati välja, kui värav oli löödud. Poolfinaalis Tšehhi jalgpallikoondise vastu mängis Basinás esimesed 72 minutit ja vahetati välja seisul 0:0. Kreeka võitis lisaajal löödud väravast. Finaalis Portugali vastu mängis ta kogu kohtumise ja talle anti esimese poolaja üleajal kollane kaart. Kreeka võitis kohtumise 1:0 ja tuli Euroopa meistriks.

Euroopa meistrina kutsuti Kreeka järgmise aasta konföderatsioonide karikavõistlustele, mis toimusid Saksamaal. Basinás osales kõigis Kreeka mängudes algusest lõpuni. Kreeka kaotas Brasiilia jalgpallikoondisele 0:3 ja Jaapani jalgpallikoondisele 0:1 ning viigistas Mehhiko jalgpallikoondisega 0:0. Alagrupi võitis Mehhiko Brasiilia ees, Kreeka jäi alagrupis viimaseks. Karika võitis Brasiilia.

2008. aasta Euroopa meistrivõistlustel Austrias mängis Basinás taas kaasa kõik Kreeka mängud algusest lõpuni, kahes esimeses kaptenina. Kreeka kaotas 0:2 Rootsile, 0:1 Venemaale ja 1:2 Hispaaniale ning jäi alagrupis viimaseks. Hispaania vastu sai Basinás 72. minutil kollase kaardi.

## Isiklikku
 
Ángelos Basinás on 180 cm pikk.

## Välislingid
*Ángelos Basináse koduleht
Park Tae-joon

**Park Tae Joon** (24. oktoober 1927 Pusanis Kijangi *kun*is – 13. detsember 2011 Söulis) oli Lõuna-Korea ärimees ja Lõuna-Korea peaminister aastal 2000.

Ta õppis Jaapanis Waseda Ülikoolis ja lõpetas Korea Sõjaväeakadeemia.

1964 asus ta juhtima Lõuna-Korea tööriistatootjat TaeguTec ja viis selle ühe aastaga kahjumist kasumisse.

1968 asus ta juhtima ettevõtet POSCO. 10 aastaga sai sellest rahvusvaheline korporatsioon ja 2010. aastaks maailma suurim terasetootja.

Poliitikaga hakkas ta tegelema 1980. 20 aastat hiljem sai ta peaministriks, kuid astus samal aastal tagasi kahtlustuste tõttu kinnisvarapettuses.

Ta oli abielus. Perekonnas oli abikaasa Jang Ock Ja, üks poeg ja neli tütart.
Ángelos Charistéas

**Ángelos Charistéas** (*Άγγελος Χαριστέας*; sündinud 9. veebruaril 1980 Sérreses) on Kreeka jalgpallikoondise endine ründaja, Euroopa meister (2004).

Kreeka rahvuskoondises tegi Charistéas debüüdi 28. veebruaril 2001. Seisuga 26. märts 2010 on Charistéas rahvuskoondises mänginud 82 korda ja löönud 23 väravat. Esimese värava koondise koosseisus lõi Charistéas 28. veebruaril 2001, kui mängiti Venemaaga ja tulemuseks oli viik 3:3. 

2004. aastal valiti ta Euroopa meistrivõistluste tähtede koondisse.

## Klubid

* 1997–1998 Saloniki Aris
* 1998–1999 Athinaikos
* 1999–2002 Saloniki Aris
* 2002–2004 Bremeni Werder
* 2005–2006 Amsterdami Ajax
* 2006–2007 Rotterdami Feyenoord
* 2007–2010 1. FC Nürnberg
* 2009 Bayer Leverkusen (laenul)
* 2010 Arles-Avignon
* 2011 Schalke
* 2011–2012 Panetolikos
* 2013 Al-Nassr

## Saavutused

* 2004 – Euroopa meister
* 2004 – Saksamaa meister
* 2004, 2006 – Saksamaa karikas

## Isiklikku

Ángelos Charistéas on 191 cm pikk ja kaalub 82 kg.
Kim Jong-pil

**Kim Jong Pil** (김종필; 7. jaanuar 1926 – 23. juuni 2018) oli Lõuna-Korea poliitik. Ta oli Lõuna-Korea  peaminister 1971–1975 ja 1998–2000.
Juan Carlos Valerón

**Juan Carlos Valerón Santana** [hu'an k'arlos baler'on sant'ana] (sündinud 17. juunil 1975 Las Palmases (Gran Canaria)) on Hispaania jalgpallikoondise endine poolkaitsja.

Hispaania rahvuskoondises tegi Valerón debüüdi 18. november 1998, kui Salernos mängiti Itaaliaga viiki 2:2. Rahvuskoondises mängis ta aastatel 1998–2005 46 mängu ja lõi 5 väravat.

## Klubid
*UD Las Palmas (1995–1997)
*Mallorca (1997–1998)
*Madridi Atletico (1998–2000)
*Deportivo La Coruña (2000–2013)
*UD Las Palmas (2013–2016)

## Saavutused
;Deportivo
*Copa del Rey: 2001–02
*Supercopa de España: 2002
*UEFA Intertoto karikas: 2008
*Segunda División: 2011–12

## Välislingid
Marcus Allbäck

**Marcus Christian Allbäck** (hüüdnimi **Mackan**; sündinud 5. juulil 1973 Göteborgis) on Rootsi jalgpallitreener ja endine Rootsi jalgpallikoondise ründaja.

Rootsi rahvuskoondises tegi Allbäck debüüdi 27. novembril 1999, kui  mängiti Lõuna-Aafrika Vabariigi jalgpallikoondisega ning kaotati 0:1. 

Allbäck mängis rahvuskoondises 74 korda ja lõi 30 väravat.

## Klubid
* 1992–1997 Örgryte
* 1997 Lyngby FC 
* 1997–1998 AS Bari
* 1998–2002 SC Heerenveen
* 2002–2004 Aston Villa FC
* 2004–2005 FC Hansa Rostock
* 2005–2008 FC København
* 2008–2009 Örgryte

## Isiklikku
Marcus Allbäck on 180 cm pikk ja kaalub 79 kg.
Ingvar Carlsson

**Gösta Ingvar Carlsson** (sündinud 9. novembril 1934 Boråsis) on rootsi sotsiaaldemokraatlik poliitik, Rootsi peaminister 1986–1991 ja 1994–1996.

Lõpetas 1958 Lundi Ülikooli politoloogina. Sotsiaaldemokraatliku Töölisparteiga liitus juba ülikooliaastatel.

Perioodil 1958–1960 töötas valitsuskantseleis ja oli, nagu ka Olof Palme, üks "Erlanderi poistest": Tage Erlanderi kasvandik ja kaastööline.

Aastatel 1960–1961 täiendas ennast Ameerika Ühendriikides. Pöördunud tagasi Rootsi, sai 1961 Sotsiaaldemokraatliku Noorteliidu esimeheks ja valiti 1965 Riksdagi.

Valitsuses alustas tegevust 1967 peaministri sekretärina, sai 1969 haridus- ja kultuuriministriks ning seejärel 1973 elamuehituse ministriks. 1976. aastal pöördus tagasi parlamenti, kus oli tegev kuus aastat.

1982–1985 oli Carlsson Rootsi asepeaminister ja 1985. aastal lühikest aega ka keskkonnaminister. Aastal 1986 valiti ta Sotsiaaldemokraatliku Partei esimeheks. Sellele kohale jäi ta kümneks aastaks – kuni oma teise ametiaja lõpuni valitsusjuhina 1996. aastal.

2011. aastal sai ta Maarjamaa Risti I klassi teenetemärgi.
Fernando Morientes

**Fernando Morientes Sánchez** (sündinud 5. aprill 1976 Cácereses) on endine Hispaania jalgpallikoondise ründaja.

Fernando Morientes mängis Hispaania rahvuskoondises aastatel 1998–2007 kokku 47 korda ja lõi 27 väravat. Debüüdi tegi Morientes 25. märtsil 1998 Vigos, kui Šveitsiga mängides saadi võit 4:0.

## Klubid

* 1993–1995 Albacete 
* 1995–1997 Zaragoza  
* 1997–2003 Madridi Real
* 2003–2004 AS Monaco
* 2005–2006 Liverpool FC
* 2006–2009 Valencia CF
* 2009–2010 Marseille Olympique

## Isiklikku

Fernando Morientes on 186 cm pikk ja kaalub 79 kg. Ta on abielus Victoriaga (23. detsembrist 1999). Neil on kaks last: poeg Fernandito (16. juuli 1999) ja tütar Lucia (14. august 2001). 

Hobideks on Fernandol arvutid, internet ja jalgpallimängud. 

Tema hüüdnimi on **Moro**.
Māris Verpakovskis

**Māris Verpakovskis** (sündinud 15. oktoobril 1979 Liepājas) on Läti jalgpallikoondise endine ründaja.

Māris Verpakovskis mängis Läti rahvuskoondises aastatel 1999–2014 kokku 104 korda ja lõi 29 väravat. Esimene mäng rahvuskoondises toimus 9. juunil 1999, kui mängiti Kreekagaga ja saavutati võit 2:1, samas kohtumises tuli ka esimene värav koondise kasuks.

2004. aasta Euroopa meistrivõistluste esimeses alagrupimängus lõi ta värava Tšehhi vastu. See jäi Läti ainsaks väravaks sel turniiril.

## Klubid
* 1996–1997 Baltika
* 1997–2000 Liepaja Metalurg
* 2001–2004 Riia Skonto
* 2004–2009 Kiievi Dinamo
* 2007 Getafe (laenul)
* 2007–2008 Spliti Hajduk (laen)
* 2008 Celta de Vigo (laenul)
* 2009–2011 Ergotelis F.C.
* 2011–2012 FC Baku
* 2013–2014 Ergotelis F.C.
* 2014–2015 FK Liepāja

## Saavutused
* Läti meister 2001, 2001, 2015
* Ukraina meister 2004
* 2003, 2004 Läti parim jalgpallur

## Tunnustus
*2003 Aasta eurooplane Lätis

## Isiklikku
Māris Verpakovskis on 173 cm pikk ja kaalub 68 kg. Tema isa Ilmārs Verpakovskis oli samuti jalgpallur.
Milan Baroš

**Milan Baroš** (sündinud 28. oktoobril 1981 Vigantices) on Tšehhi jalgpallur (ründaja)

Baroš mängis Tšehhi rahvuskoondises aastatel 2001–2012 kokku 96 korda ja lõi 41 väravat.

## Klubid
* FC Baník Ostrava (1998–2001)
* FC Liverpool (2002–2005)
* Aston Villa (2005–2007)
* Lyoni Olympique (2007–2008)
* FC Portsmouth (2018)
* Galatasaray (2008–2013)
* FC Baník Ostrava (2013)
* Antalyaspor (2013–2014)
* FC Baník Ostrava (2014–2015)
* FK Mladá Boleslav (2015–2016)
* FC Slovan Liberec (2016–2017)
* FC Baník Ostrava (2017–2020)

## Saavutused
;Liverpool
*Football League Cup: 2002–03
*UEFA Meistrite Liiga: 2004–05
;Olympique Lyon
*Ligue 1: 2006–07, 2007–08
*Trophée des Champions: 2007
;Portsmouth
*FA Cup: 2007–08
;Galatasaray
*Süper Lig: 2011–12
;Mladá Boleslav
*Tšehhi karikas: 2015–16
Marek Heinz

**Marek Heinz** (sündinud 4. augustil 1977 Olomoucis) on endine Tšehhi jalgpallikoondise ründaja.

Heinz mängis Tšehhi rahvuskoondises aastatel 2000–2006 kokku 30 korda ja lõi viis väravat. Debüüdi tegi Heinz 30. aprillil 1997.
Jaava

**Jaava** (indoneesia keeles: ***Jawa***; jaava keeles ***ꦗꦮ***) on Indoneesiale kuuluv saar Malai saarestikus. Saare pindala on 126 700 km2. Jaava saar on suurima elanike arvuga saar maailmas. 2014. aasta seisuga elas saarel 141 miljonit inimest. Saarel asuva Yogyakarta linna lähedal on maailma üks aktiivseim Merapi vulkaan.

## Vaata ka
* Jaava meri
* Jaava tiiger

## Viited

## Välislingid
Francesco Totti

**Francesco Totti** (sündinud 27. septembril 1976) on Itaalia endine jalgpallur, kes mängis ründaja või poolkaitsjana terve karjääri Itaalia kõrgliiga klubis AS Roma.

## Klubid
*AS Roma

## Saavutused
* 2000 Euroopa meistrivõistluste hõbe
* 2001 Serie A meister
* 2002 Itaalia superkarikas
* 2006 maailmameister

## Isiklikku
Francesco Totti on 180 cm pikk ja kaalub 78 kg.

## Välislingid
Roy Makaay

**Roy Makaay** (kodanikunimega **Rudolphus Antonius Makaay**, sündinud 9. märtsil 1975 Wijlhenis) on Hollandi jalgpallikoondise endine ründaja.

2003 oli ta Hispaania kõrgliiga La Liga resultatiivseim pallur 29 väravaga. Samal aastal pälvis ta Euroopa liigade resultatiivseima palluri auhinna Euroopa kuldsaapa.

## Koondisekarjäär

Hollandi jalgpallikoondises debüteeris Makaay 5. oktoobril 1996, kui Walesi jalgpallikoondis võideti 3:1. Kokku osales Makaay kuni 2008. aastani Hollandi koondises 46 mängus ja lõi 8 väravat.

Makaay osales 2000. aasta EM-il, kuid ei pääsenud põhirivistusse. Platsile sai ta veerandfinaalis Jugoslaavia jalgpallikoondise vastu seisul 4:0, kui vahetas välja 3 väravat löönud Patrick Kluiverti. Mäng lõppes 6:1. Holland võitis alagrupis kõik mängud, aga kaotas poolfinaalis Itaalia jalgpallikoondisele pärast 0:0 lõppenud normaal- ja lisaaega penaltiseerias, jättes kogu mängus realiseerimata 5 penaltit.

2004. aasta EM-il oli Makaay samuti koondises, aga mitte põhirivistuses. Alagrupis sai ta mängu üksnes viimases kohtumises Läti jalgpallikoondise vastu, kui vahetas välja 2 väravat löönud Ruud van Nistelrooy. Kuid 84. minutil suutis ka Makaay skoorida ja mäng lõppes 3:0. Alagrupis saavutas Holland võidu, viigi ja kaotusega teise koha. Veerandfinaalis Rootsi jalgpallikoondise vastu vahetati Makaay sisse 87. minutil seisul 0:0, mis püsis lõpuvileni. Penaltiseerias lõi ta Hollandi viiendana ja tabas. Kuuenda löögiga võitis Holland 5:4. Poolfinaalis Portugali jalgpallikoondise vastu vahetati Makaay Marc Overmarsi asemele sisse teiseks poolajaks seisul 0:1. Mäng lõppes 1:2.

2008. aasta suveolümpiamängudel Pekingis alustas Makaay avakohtumist Nigeeria jalgpallikoondise vastu kaptenina, aga teiseks poolajaks vahetati välja. Mäng lõppes 0:0. Teises mängus USA jalgpallikoondise vastu sekkus ta 75. minutil seisul 1:2 ja mäng lõppes 3. üleminutil löödud väravast 2:2. Kolmanda mängu Jaapani jalgpallikoondise vastu mängis ta algusest lõpuni kaptenina ja Holland võitis 1:0. Veerandfinaalis Argentina jalgpallikoondise vastu ta ei osalenud. Argentina võitis lisaajal 2:1. Olümpiamängud jäid Makaay viimasteks mängudeks Hollandi koondises.

## Klubid

* 1995–1997 Arnheimi Vitesse (109 mängu/42 väravat)
* 1997–1999 CD Tenerife (72/21)
* 1999–2003 Deportivo de La Coruña (133/79)
* 2003–2007 Müncheni Bayern (129/78)
* 2007–2010 Rotterdami Feyenoord (83/36)

## Saavutused
*2000 – Hispaania meister
*2002 – Hispaania karikas
*2000, 2002 – Hispaania superkarikas
*2003 – Kuldne saabas
*2004 – Saksamaa liiga karikavõitja
*2005, 2006 – Saksamaa meister ja karikavõitja
*2008 – Hollandi karikas

## Isiklikku

Roy Makaay on 188 cm pikk ja kaalub 75 kg. Tema abikaasa on Joyce, paaril on tütar Milou ja poeg Dani.

## Välislingid

*Koduleht (saksa ja hollandi keeles)
Maniche

**Maniche** (õieti **Nuno Ricardo Oliveira Ribeiro**; sündinud 11. novembril 1977 Lissabonis) on Portugali endine jalgpallur, poolkaitsja.

Hüüdnime on ta saanud legendaarse Taani ründemängija Michael Manniche järgi.
	
## Isiklikku
Maniche on 173 cm pikk.

Ka ta noorem vend Jorge Ribeiro on jalgpallur ning on samuti jõudnud Portugali koondisse.
Michel Platini

**Michel François Platini** (sündinud 21. juunil 1955 Jœufis) on endine UEFA president ja endine Prantsusmaa jalgpallikoondise poolkaitsja. Prantsusmaa rahvuskoondises on ta mänginud 72 mängu ja löönud 41 väravat. 43 korda oli ta kapten.

Ta oli sunnitud UEFA presidendi kohalt tagasi astuma 2016. aasta maikuus.

## Klubid

* 1968–1972 AS Jœuf
* 1972–1978 AS Nancy-Lorraine
* 1979–1982 AS Saint-Étienne Loire
* 1982–1987 Juventus

## Saavutused
* 1978 Prantsusmaa karikas
* 1981 Prantsusmaa meister
* 1982 maailmameistrivõistluste 4. koht
* 1983 Itaalia karikas
* 1984 Euroopa meister
* 1984 Euroopa karikavõitjate karikas
* 1984 Euroopa Superkarikas
* 1984 Itaalia meister
* 1985 Maailma klubide karikas
* 1985 Euroopa meistrite karikas
* 1986 maailmameistrivõistluste pronks
* 1986 Itaalia meister
* Maailma parim jalgpallur ("World Socceri" küsitlus) 1984 ja 1985 (1983 2.)
* Euroopa parim jalgpallur ("France Footballi" küsitlus) 1983, 1984 ja 1985 (1980 3.)
* Itaalia meistrivõistluste parim väravakütt 1983, 1984 ja 1985
* 1992 Prantsusmaa koondise peatreener

## Viited

## Välislingid
Ingel

**Ingel** on Jumalat või jumalaid teeniv vaim mitmes religioonis, põhiliselt judaismis ja sellest arenenud monoteismides nagu kristlus, islam ja mormoonlus.

Nende nimetus tuleneb ladinakeelsest sõnast *angelus*, mis tuleneb omakorda kreekakeelsest sõnast ἄγγελος (*angelos*) 'sõnumitooja, saadik' (kirjutatuna "gg" hääldatakse kreeka keeles nagu "ng"). Heebrea keeles on lähim sõna ingli kohta *&#1502;&#1500;&#1488;&#1498;* [mal'ach], mis tähendab samuti sõnumitoojat.

Tänapäevases traditsioonis tuntud inglid pärinevad Vanast Testamendist, kuhu nad jõudsid ilmselt Mesopotaamia mütoloogia eeskujul. VT vanemais kihistustes on inglid jumala käskjalad, kes liiguvad maa ja taeva vahet redeli abil. Uuemates VT tekstides on neil aga juba tiivad, nad tegutsevad valvurite, jumala viha ja soosingu edastajate ning Uues Testamendis ka inimeste kaitsjatena.

Ingellik personifikatsioon omistati juba vanarooma mütoloogiast tuntud võidujumalannale Victoriale, kes mahitas Rooma sõjakäikudel surma.

Alates 2.-4. sajandist kujutati kristlikke ingleid noormeestena. Renessansist alates kujutatakse ingleid ka naistena. Nüüdisajal samastatakse ingleid sageli putode ehk amoritega, kes on renessansiajal moodi läinud paksud tiivulised lapsed.

Tänapäeval on inglimütoloogia levinud ka mõnes mittekristlikus või kristlusega vaid osaliselt kattuvas *[[new age]]*'i harus. Selliste hulka kuulub näiteks ingliteraapia. Levinud on uskumine kaitseinglitesse. Tihti seostatakse ingleid jõuludega, neid mainivad mitmed kristlikud jõululaulud ning jõulupuu kaunistuseks kasutatakse inglikujulisi ehteid.

## Peainglid
Piiblis on nimepidi nimetatud vaid kaht peainglit: Miikaeli ja Gabrieli. Seitsme peaingli täielik loend pärineb 5. sajandist.

Peainglid:
*Miikael
*Gabriel
*Raafael
*Uriel
*Chamuel
*Jophiel
*Zadkiel

## Vaata ka
*Inglid Uues Testamendis
*Kaitseingel
*Langenud ingel
*Surmaingel
*Deemon
*Victoria

## Välislingid

* Esimesed inglid ei lennanud Õhtuleht, Rainer Kerge, 24. detsember 2013, intervjuu Tartu Ülikooli võrdleva usundiloo professori Tarmo Kulmariga
*Angelology
* Inglid ei patusta
*Judaism FAQs: What about angels, demons, miracles, and the supernatural?
*Articles on Angels
*Angels on the Web (resource and art directory)
*Romaan ühest inglist
*Catholic Encyclopedia: Angels
*Jewish Encyclopedia: Angelology
*The Media Guide to Islam
*"New angles on angels" Religion Newswriters Association website
*Inglid judaismis
*Angels & Demons
Johan Neeskens

**Johan Neeskens** (täisnimi **Johannes Jacobus Neeskens**; 15. september 1951 Heemstede – 6. oktoober 2024) oli hollandi jalgpallur, endine Hollandi jalgpallikoondise poolkaitsja.

Hollandi rahvuskoondises mängis Neeskens 49 korda ja lõi kokku 17 väravat (1970–1981).

## Klubid
* kuni 1969 FC Haarlem
* 1969–1974 Amsterdami Ajax
* 1974–1979 FC Barcelona
* 1979–1984 New Yorgi Cosmos
* 1984–1985 FC Groningen

## Saavutused
* 1972 Intercontinental Cup
* 1974. aasta maailmameistrivõistluste hõbe
* 1976. aasta Euroopa meistrivõistluste pronks
* 1978. aasta maailmameistrivõistluste hõbe
* 1978 Hispaania karikas
* Euroopa Meistrite karikas 1971, 1972 ja 1973
* Euroopa superkarikas 1972 ja 1973
* Hollandi meister 1970, 1972 ja 1973
* USA meister (NASL-i võitja) 1980 ja 1982
* Hollandi karikas 1970, 1971 ja 1972